4. ΕΓΚΥΚΛΙΟΣ Ι.Κ.Α. Αριθ.122 της 20 Μαΐου 1953 Περί των θεραπευτηρίων, εις τα οποία επιτρέπεται η νοσοκομειακή περίθαλψις των ησφαλισμένων. Ι. Αναφερόμενοι εις την υπ’ αριθ.19/52 εγκύκλιον διαταγήν μας, δι’ ης εκοινοποιήθησαν αι επενεχθείσαι τροποποιήσεις εις τα άρθρ.21 και 22 του Κανονισμού Ασθενείας, διευκρινίζομεν, ότι η εν παρ.1 του άρθρου 21 φράσις “μεθ’ ων το Ίδρυμα συνήψε σχετικάς συμβάσεις κλπ.” αναφέρεται εις τας ιδιωτικάς κλινικάς και τα ιδιωτικά σανατόρια, ουχί δε εις τα λοιπά ενδεικτικώς απαριθμούμενα εν αυτή θεραπευτήρια. Επομένως τα κρατικά ή δημοτικά νοσοκομεία ή φιλανθρωπικά θεραπευτήρια (ως  Σελ. 254 τοιαύτα δε νοούνται τα μη συνιστώντα κερδοσκοπικήν επιχείρησιν) δύνανται να χρησιμοποιηθώσιν παρά των ησφαλισμένων δια την εις αυτά νοσηλείαν των δαπάναις του Ιδρύματος. Η αυτή ερμηνεία δέον να δοθή και εις την παρ.2 του αυτού άρθρου ούτως ώστε ο ησφαλισμένος να δύναται να επιλέξη το νοσοκομείον της ιδίας αυτού προτιμήσεως και μεταξύ των ανωτέρω θεραπευτηρίων, ήτοι πέραν των μετά του Ιδρύματος συμβεβλημένων τοιούτων ή ιδιωτικών κλινικών. ΙΙ. Προφανές είναι,  ότι επί τοιαύτης νοσηλείας εις μη συμβεβλημένον θεραπευτήριον θ’ αποδίδεται η δαπάνη μέχρι του ποσού, όπερ καθορίζεται εν τω τιμολογίω ομοειδούς θεραπευτηρίου συμβεβλημένου μετά του Ιδρύματος, της τυχόν επί πλέον δαπάνης καταβαλλομένης υπό του ασθενούς. ΙΙΙ. Όσον αφορά ειδικώτερον τας επειγούσας περιπτώσεις νοσοκομειακής περιθάλψεως ησφαλισμένων, περί ων το άρθρ.22 παρ.3, γνωρίζομεν εις υμάς, ότι μέχρι της εκδόσεως της προβλεπομένης σχετικής αποφάσεως παρά του Διοικητικού Συμβουλίου του Ιδρύματος αι Τ.Δ.Ε., κατ’ εφαρμογήν των διατάξεων του εν λόγω άρθρου δέον να καθορίζωσιν ειδικώτερον τας μη συμβεβλημένας ιδιωτικάς κλινικάς, αίτινες, θεωρούμενοι κατάλληλοι από απόψεως διατιθεμένων μέσων και συμφέροντος των όρων νοσηλείας των ασθενών μας, κρίνονται παρ’ αυτών, ως δυνάμεναι και αύται επί πλέον των εν παρ.1 θεραπευτηρίων να νοσηλεύωσιν επείγοντα περιστατικά. Περί των θεραπευτηρίων εν γένει, άτινα θα επιτρέπεται να χρησιμοποιώνται δια τα επείγοντα περιστατικά, ενδείκνυται, όπως συνταχθή πίναξ περιλαμβάνων την επωνυμίαν της κλινικής, την ειδικότητά της, ως και την Δ/νσιν αυτής. Είναι σκόπιμον να γίνη ευρεία ανακοίνωσις του πίνακος τούτου εις άπαντα τα ασφαλιστικά όργανα, ως και εις τους ενδιαφερομένους ησφαλισμένους, δια της τοιχοκολλήσεώς του εις τα οικεία ιατρεία του  Υπ/τος. Εις τον πίνακα τούτον θα προστίθενται και έτερα θεραπευτήρια κρινόμενα κατάλληλα ή θα διαγράφωνται εκείνα, τα οποία θα συμβή εν τω μεταξύ να χαρακτηρισθούν ως ακατάλληλα. Διευκρινίζομεν, ότι και εις τα επείγοντα περιστατικά η απόδοσις της δαπάνης νοσηλείας δεν θα δύναται να υπερβή το ποσόν κατά τ’ ανωτέρω οριζόμενα όπερ συμβατικώς έχει καθορισθή. Τέλος υπό το ανωτέρω πνεύμα θέλουν αντιμετωπισθή και αι μετά την 23.1.53 (ημέραν ισχύος της τροποποιητικής διατάξεως του Κ.Α.) υποβληθείσαι αιτήσεις περί αποδόσεως δαπάνης νοσηλείας, ανακαλουμένων όπου ενδείκνυται, των εκδοθεισών απορριπτικών αποφάσεων. 15Β.Ε.ε.4 Νοσοκομειακή Περίθαλψη 